b'\n_START_ARTICLE_\nOnnenkalu\n_START_PARAGRAPH_\nOnnenkalu on usein pakanalliseen uskontoon tai kansanperinteeseen liittyv\xc3\xa4 taikaesine eli taikakalu, jonka uskotaan tuottavan onnea tai siunausta. Pyhi\xc3\xa4 kuvia, pyh\xc3\xa4inj\xc3\xa4\xc3\xa4nteit\xc3\xa4, ristej\xc3\xa4 tai muita maailman valtauskontoihin liittyvi\xc3\xa4 uskonnollisia esineit\xc3\xa4 pidet\xc3\xa4\xc3\xa4n harvemmin onnenkaluina. Esimerkiksi kaulassa kannettavan ristin k\xc3\xa4ytt\xc3\xb6tarkoitus on jokseenkin sama kuin ukonkirveen, mutta silti j\xc3\xa4lkimm\xc3\xa4inen miellet\xc3\xa4\xc3\xa4n useammin onnenkaluksi tai taikakaluksi. Onnenkalu voi siis my\xc3\xb6s joissakin tapauksissa olla puolueellinen ja halventava nimitys.'